Ýmsir urðu til að hlaupa fyrsta apríl eins og gengur þó sífellt fleiri hafa varann á sér . Hér á fréttavef Skessuhorns í gær , 1. apríl , voru fjórar fréttir sem lítill fótur var fyrir . Fyrst var sagt frá sölu sumarhjólbarða hjá N1 á Akranesi á verðlagi síðasta árs . Þá var greint frá myndarlegum styrkjum Borgarbyggðar til umhverfislagfæringa í görðum . Þá var greint frá freistandi starfstilboði sem Gísli S Einarsson , bæjarstjóri á Akranesi fékk um liðna helgi frá Guðbjarti Hannessyni þingmanni Samfylkingarinnar . Guðbjartur átti að hafa boðið Gísla starf aðstoðarmanns síns í kjördæminu . Gísli sendi síðdegis sama dag frá sér yfirlýsingu um að hann þæði ekki boðið , uppúr hefði slitnað þar sem hann fengi ekki öruggt annað sæti á lista Samfylkingarinnar í næstu kosningum og ekki nærri nógu veglegan styrk vegna bifreiðanotkunar . Þetta er semsagt allt helber lygi og leiðréttist hér með . Hinsvegar kvaðst Gísli hafa fengið sterk viðbrögð víða að frá forvitnu fólki sem spurði hann hverju sætti þessi skyndilegu sinnaskipti hans .